אד או'בריאן

אדוארד ג'ון או'בריאן (באנגלית: Edward John O'Brien; נולד ב-15 באפריל 1968) הוא גיטריסט ופזמונאי אנגלי הידוע בעיקר בתור הגיטריסט של להקת הרוק האלטרנטיבי רדיוהד. בקריירת הסולו שלו הוא משתמש בראשי התיבות EOB. או'בריאן חבר בהיכל התהילה של הרוק אנד רול מאז שנת 2019, כחלק מלהקתו רדיוהד. או'בריאן נולד ב־15 באפריל 1968 באוקספורד שבאנגליה למשפחה אירית שהיגרה לאנגליה מהכפר בליפורין (אנ') שבאירלנד. בילדותו התעניין בקריקט ובתיאטרון. הוריו נפרדו כאשר או'בריאן היה בן עשר. לימים, או'בריאן סיפר שבתקופה הזאת המוזיקה הפכה למקלט שלו. כשגדל, הקשיב למוזיקת פוסט פאנק, בין השאר לסוזי והבנשיז, לאדם וה'אנטס', לדפש מוד, לפוליס ולדייוויד בואי. הוא הכיר את חבריו ללהקה לעתיד רדיוהד במהלך לימודיהם בבית הספר באבינגדון, אוקספורדשייר, אנגליה והם הקימו את להקת "On a Friday". במהלך הלימודים האקדמיים של חברי הלהקה, הם המשיכו לעשות חזרות במהלך החופשות מהאוניברסיטה. הוא למד כלכלה באוניברסיטת מנצ'סטר. ערך מורחב – רדיוהד בשנת 1991 "On a Friday" חתמו על חוזה הקלטות עם EMI ושינו את שם הלהקה ל"רדיוהד". הלהיט הראשון שלהם היה Creep מאלבום הבכורה שלהם Pablo Honey. באלבומם השני, The Bends, תפקידי הגיטרות היו שונים זה מזה: תום יורק ניגן לרוב את תפקיד גיטרת הקצב(אנ'), ג'וני גרינווד ניגן את תפקיד הגיטרה המובילה ואד או'בריאן היה אחראי לאפקטים. באלבום המצליח OK Computer משנת 1997, א'ובריאן השתמש פחות בדיסטורשן ויותר באפקטים אחרים, במיוחד בדיליי. במהלך מסע ההופעות של האלבום, או'בריאן שקע בדיכאון. אחרי מסע ההופעות, או'בריאן חזר לאוקספורד, שקע עמוק יותר בדיכאון והשתמש בכמות גדולה של סמים. באלבומים הבאים של רדיוהד, Kid A ו Amnesiac, רדיוהד שינתה כיוון מוזיקלי בחדות. באלבומים האלו או'בריאן השתמש באפקטים שלא השתמש בהם בעבר. במהלך הקלטת האלבומים או'בריאן ניהל יומן מקוון שעידכן את הקוראים על התקדמויות בהקלטות. בשנת 2019 להקת רדיוהד נכנסה להיכל התהילה של הרוק אנד רול ובטקס נאמו פיל סלוואי ואו'בריאן כנציגי הלהקה. בקריירת הסולו שלו הוא משתמש בראשי התיבות EOB. אלבום הסולו הראשון של EOB, שנקרא "Earth", פורסם ב-17 באפריל 2020 בחברת התקליטים קפיטול רקורדס. הסינגל הראשון מהאלבום, Brasil, יצא ב-5 בדצמבר 2019 והשני, Shangri-La, יצא ב-6 בפברואר 2020. בשנת 2021, EOB הכין רמיקס לשיר "'Slidin" של פול מקרטני לאלבומו "McCartney III Imagined" שמורכב מקאברים ורמיקסים לאלבום McCartney III. בשנת 1999, או'בריאן השתתף בפסקול סדרת הדרמה של הבי בי סי "Eureka Street". הוא ניגן בשלושה שירים באלבום "Enemy of the Enemy" של להקת Asian Dub Foundation. הוא השתתף בשני האלבומים של הפרויקט 7 Worlds Collide(אנ') של ניל פין. או'בריאן הוא דירקטור מייסד של קואליציית האומנים המאוחדת (Featured Artists Coalition), ארגון ללא מטרות רווח שנועד להגן על זכויות המוזיקאים. בשנת 2013, או'בריאן ייסד את "המכבסה" (the Laundry), מרחב עבודה, מסעדה ומועדון, במבנה ששכנה בו לפני מכבסה באזור שדות לונדון. בשנת 2019 מועצת האקני הכריזה שהמבנה יהרס לטובת בניית בניין חדש עם דירות פאר ושטחי משרדים. בשנת 2014, או'בריאן חתם על מכתב פתוח במחאה על האיסור על גיטרות בבתי כלא בבריטניה. החותמים טענו שמוזיקה חשובה לשיקום האסירים. בשנת 2017 או'בריאן שיתף פעולה עם פנדר ליצירת גיטרה שמנגנת בסגנון שלו. בשנת 2018 או'בריאן הפך ל"פטרון בלתי רשמי" של תנועת המרד בהכחדה. בנובמבר 2020 הוא העיד בפני ועדת התרבות, המדיה והספורט של בית הנבחרים הבריטי בעניין השפעת הסטרימינג על תעשיית המוזיקה. או'בריאן בדרך כלל יוצר בשירי רדיוהד את מוזיקת האווירה, ולא מנגן את תפקיד הגיטרה המובילה, תפקיד שג'וני גרינווד ממלא בדרך כלל. הוא אמר על הטכניקה שלו: "זה קצת כמו שאתה יוצר בקנבס. זה יהיה בליווי של תום מנגן אקורדים בפסנתר - אתה בונה ענן של אפקטים מאחור." או'בריאן אמר על נגינתו: "אני ליטרלי למדתי לנגן על הכלי שלי בתוך הלהקה, כך שהתחלתי מאוד מוגבל — ואני עדיין מאוד מוגבל. אבל הייתי בעל מזל, כי הייתי בלהקה שלא דרשה ממך להיות וירטואוז". או'בריאן גם שר בשירי רדיוהד קולות רקע, תפקיד שריאן דומבל מאתר פיצ'פורק תיאר כ"נשק הסודי הכי עקבי של רדיוהד". לרוב או'בריאן מנגן בפנדר סטראטוקסטר, בין השאר במהדורת חתימה של אריק קלפטון. הוא גם מנגן בגיטרות של Gretsch ושל ריקנבאקר, בין השאר בגיטרה בעלת 12 המיתרים של ריקנבאקר. או'בריאן אמר בשנת 2017 שהאפקטים שהשתמש בהם הכי הרבה הם דיסטורשן, דיליי (מדגם "Memory Man" של Electro-Harmonix), פיצ' שיפטר "DigiTech Whammy". הוא תיאר את פדל הדיליי Boss DD-5 כ"מפתח לסאונד של The Bends ו־OK Computer... זה הדיליי היחיד שיכול ליצור את הסאונד הזה של OK Computer". החל מהאלבום Kid A הוא משתמש גם ב"גיטרה אינסופית"(אנ'). כדי ליצור את הצליל הגבוה שנשמע בתחילת השיר Lucky או'בריאן פרט על המיתרים מעל הנאט. בשנת 2010, כתב הרולינג סטון דייוויד פריק מיקם את אובריאן במקום 59 ברשימת הגיטריסטים הטובים בכל הזמנים. בשנת 2023, רולינג סטון מיקם את או'בריאן וגרינווד במקום ה-43 ברשימת 250 הגיטריסטים הטובים בכל הזמנים. מקור ההשראה הראשון של או'בריאן היה אנדי סאמרס מלהקת The Police, במיוחד מתפקידו בשיר "Walking on the Moon" . מוזיקאים אחרים שהשפיעו עליו הם פיטר באק, פאול ולר מההג'אם, ג'וני מאר, ג'וני מק'גיוק מסוזי והבנשיז ודה אדג'. בקריירת הסולו שלו, או'בריאן מציין את פיש כמקור השראה מרכזי. בנוסף, הוא הושפע מהקרנבל הברזילאי, מז'ורז'י בן ז'ור, Earth, Wind & Fire, Arcade Fire, אנדרוורלד, ביל וית'רס, Talking Heads ומהמוזיקה הקלטית והפולקית של לד זפלין. או'בריאן מתגורר בצפון לונדון, עם אשתו סוזן קוברין. לזוג יש יש שני ילדים. בסביבות שנת 2000, או'בריאן הפסיק לשתות אלכוהול, והחל לתרגל מדיטציה. בשנת 2011 עבר עם משפחתו לחווה לחווה בברזיל לתקופה של שנה. 2020: Earth מדיה וקבצים בנושא אד או'בריאן בוויקישיתוף אתר האינטרנט הרשמי של אד או'בריאן אד או'בריאן, סרטונים בערוץ היוטיוב אד או'בריאן, במסד הנתונים הקולנועיים IMDb (באנגלית) אד או'בריאן, באתר AllMusic (באנגלית) אד או'בריאן, באתר MusicBrainz (באנגלית) אד או'בריאן, באתר Discogs (באנגלית) אד או'בריאן, באתר SecondHandSongs אד או'בריאן, באתר MOOMA (בארכיון האינטרנט) Ed O'Brien’s Rig, the King of Gear (באנגלית) Jazz Monroe, Radiohead's Ed O'Brien: 'Humanity has only really learned from disaster', The Guardian, ‏9 באפריל 2020 Al tuntún, “Uno tiene que encontrar su voz”, Al tuntún, ‏2011-09-02 (בספרדית) Mac Randall, Radiohead's 'The Bends,' 20 Years Later: Reexamining a Modern Rock Masterpiece, Guitar World, ‏15 במאי 2015 Michael Astley-Brown, Rob Laing, Radiohead’s Ed O’Brien: “I was always drawn to sounds that didn’t sound like the guitar”, MusicRadar, ‏14 בנובמבר 2017 Radiohead guitarist Ed O’Brien steps up, The Face, ‏2020-02-06 (באנגלית בריטית) בן שלו, למחוק ולהתחיל מחדש: 20 שנה לאלבום Kid A של "רדיוהד", באתר הארץ, 6 באוקטובר 2020 Neil Crossley, How Radiohead redefined the role of guitar on their landmark album Kid A: "It's scary – everyone feels insecure. I'm a…, MusicRadar, ‏10 בפברואר 2024 Ed's Diary Archive, creephead.tripod.com Variety Staff, Variety, Variety, ‏30 במרץ 2019 Madison Bloom, Radiohead’s Ed O’Brien Shares Video for New Song “Brasil”: Listen, Pitchfork, ‏5 בדצמבר 2019 Matthew Ismael Ruiz, Jazz Monroe, Radiohead’s Ed O’Brien Announces Debut Album, Shares New Song: Listen, Pitchfork, ‏6 בפברואר 2020 Evan Minsker, Paul McCartney Enlists Phoebe Bridgers, St. Vincent, Blood Orange, and More for McCartney III Imagined, Pitchfork, ‏11 במרץ 2021 NEW HEAD OF BBC DRAMA, NME, ‏3 במאי 1999 ED MUSIC?, NME, ‏24 באפריל 2003 "Music stars call for more power" (באנגלית בריטית). 2009-03-12. נבדק ב-2024-06-24. London Fields workspace and nightclub The Laundry could be demolished to make way for luxury flats בתאריך 30 בספטמבר 2019, בארכיון האינטרנט London Fields building to be demolished, Council decides - Hackney Post, Hackney Post, ‏3 באוקטובר 2019 Kory Grow, Radiohead and Pink Floyd Members Petition to Keep Guitars in Prisons, Rolling Stone, ‏2014-04-29 (באנגלית אמריקאית) Michael Astley-Brown, Fender releases Ed O’Brien EOB Sustainer Stratocaster guitar, MusicRadar, ‏14 בנובמבר 2017 Fender EOB Sustainer Stratocaster®, www.fender.com (באנגלית) "Streaming payments 'threaten the future of music,' says Elbow's Guy Garvey" (באנגלית בריטית). 2020-11-24. נבדק ב-2024-06-28. David Fricke, 100 Greatest Guitarists: David Fricke's Picks, Rolling Stone, ‏2010-12-03 (באנגלית אמריקאית) The textural master: How to play the guitar like Ed O’Brien of Radiohead, Far Out Magazine, ‏15 באפריל 2022 Shawn Hammond, Radiohead’s Ed O’Brien: Hail to the Texturalist, Premier Guitar, ‏28 בנובמבר 2017 Radiohead “Arpeggi (Live in Copenhagen)” [2006] בתאריך 16 במרץ 2006, בארכיון האינטרנט Ed O’Brien Starter Pedalboard, the King of Gear (באנגלית) Michael Astley-Brown, “It’s the only delay that can make those OK Computer sounds”: Ed O’Brien explains why one BOSS pedal was…, Guitar World, ‏29 בדצמבר 2023 Matt Miller, Radiohead's Guitarist Had to Invent His Own Instrument to Find the Perfect Sound, Esquire תרשים מבנה הגיטרה (מס.2 בתרשים) Rolling Stone, The 250 Greatest Guitarists of All Time, Rolling Stone, ‏2023-10-13 (באנגלית אמריקאית) Cathy Applefeld Olson, Radiohead’s Ed O’Brien on His Brazil-Inspired Solo Debut ‘Earth’, Billboard, ‏2020-04-17 (באנגלית אמריקאית) Mark Daniell, Radiohead's Ed O'Brien finds own voice on 'Earth': 'Something was missing', Toronto Sun, ‏18 באפריל 2020